b'\n_START_ARTICLE_\nPetalita\n_START_PARAGRAPH_\nAng petalita (Ingles: petalite, /pe-ta-layt/), na kilala rin bilang kastorita (Ingles: castorite, /kas-to-rayt/), ay isang litiyo-aluminyo- tektosilikatong mineral (LiAlSi4O10), na nabibilang sa sistemang monokliniko. Kasapi ito ng pangkat na peldspatoyda. Puwedeng walang kulay ito, kulay-abo, dilaw, at puti, na nasa hugis ng mga malalaking tipak at katulad ng mga masang kolumnar. Maaari itong pegmatitang nagtatangan ng mga litiyo na may ispodumene, lepidolita, at turmalina. Isang mahalagang bato ito ng litiyo. Kadalasang ginagamit na batong hiyas ang mga mga walang kulay._NEWLINE_Nadiskubre ito noong 1800 sa Pulo ng Ut\xc3\xb6, Haninge, sa Estocolmo, Sweden. Nagmula ang pangalan nito sa petalon, ang Griyegong katawagan para sa dahon.'